Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 607

2. A munkaterület rövid, jellemző leírása A bronzműves és szoboröntő olyan vizuális, rajzi és plasztikai alapképzettséggel rendelkező szakember, aki az ipari színesfém öntészet eljárásaitól sokban különböző speciális technológiával és szemléletmóddal dolgozik. Egyedi, érzékenyen mintázott képzőművészeti alkotások (érem, dombormű, körplasztika) bronzöntését végzi, homokformázási és viaszveszejtéses öntési technológiával. A cizellálási munka során a nyers öntvényt megtisztítja, a beömlőrendszert levágja, és az öntési hibákat kijavítja. A szobor felületét különböző célszerszámokkal átcizellálja, majd igény szerint patinázza. Alapos szakmai, művészi, művészettörténeti ismeretei képessé teszik arra, hogy kivitelezési feladatokat önálló vállalkozóként is megoldjon, illetve képes legyen tanulmányai folytatására művészeti főiskolákon.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes